cyanic-selkie/wikianc huggingface dataset:
Bradypus variegatus
Bradypus variegatus ass eng Déierenaart aus der Familll vun den Dräifanger-Lidderhanessen (Bradypodidae). E kënnt a groussen Deeler vu Süd- a Mëttelamerika vir a lieft virun allem an Tropesche Reebëscher. E verbréngt säi Liewen an de Beem an erniert sech vu Blieder, woubäi eenzel Exemplairen op bestëmmt Planzenaarte spezialiséiert sinn. D'Aart lieft als Eenzelgänger, ausser fir sech wärend der Reeperiod ze verkoppelen, woubäi dann een eenzelt Jonkt gebuer gëtt.
De bronge Fleck um viischten Hals an déi däischter Sträife laanscht d'Ae si charakteristesch fir dës Aart.
De Bradypus variegatus gëtt 40 bis 80 cm, grouss, woubäi säi Schnwanz just 2,5 bis 9 cm kleng ass. E gëtt eng 2,3 bis 5,5 kg schwéier; Männercher a Fräche gesinn net vill anescht aus. Um klenge, ronne Kapp sëtzen 1 bis 1,5 cm laang Oueren, déi ënnert dem Pelz verstoppt sinn. Dëse besteet aus enger dichter, kuerzer Ënnerwoll a laangen Hoer, déi driwwer leien. An dësen Hoer, déi dacks queesch opfegbrach sinn, sëtze gär Algen, déi dodra symbiotesch liewen. Doduerch glënnert de Plez, jee no Luucht, gréngelzeg, a mécht dem Déier eng gutt Tarnung viru Friessfeinden. De Scheet vum Pelz ass um Bauch, sou datt Reewaasser besser ofdrëpse kann. D'Äerm sinn däitlech méi laang wéi d'Been. Un de viischten an den hënneschte Patte sinn dräi funktional Zéiwen, un deen 5 bis 8 cm laang Kralle sinn, déi wéi Kreep ausgesinn.
E verbréngt 15 bis 18 Stonnen am Dag domat, ze schlofen. Soss beweegt e sech, fir Friessen ze sichen, ganz lues duerch d'Geäscht vun de Beem. Si klamme ronn all aacht Deeg vun de Beem erof, fir hiren Daarm eidel ze maachen. Dofir mécht e mam Schwanz eng kleng Kaul, an déi e säi Schissi leet, a schäert déi dono mat Laf zou. Um Buede kënne se just krauchen, ma am Waasser sinn et gutt Schwëmmer.
Déi gréisste Friessfeind vum Bradypus variegatus ass d'Harpyie an de Jaguar.
Et gëtt siwen Ënneraarten:
Charles Leweck
De Charles Leweck, gebuer den 19. Juli 1983, ass e lëtzebuergesche Foussballspiller.
Hie spillt zanter 2003 fir den FC Etzella Ettelbréck mat Ausnam vun der Saison 2010/2011 wou hie fir d'Jeunesse Esch gespillt huet.
Tëscht dem 24. Februar 2004 am 26. Mäerz 2013 huet hie 40 mol fir déi lëtzebuergesch Foussballnationalekipp gespillt.
Hien ass e Brudder vum Fons Leweck.
Stär 5. Gréisst
Als '''Stär 5. Gréisst''' ginn zanter der Griichescher Antiquitéit déi Fixstäre bezeechent, déi ee nach bei mëttelgudder Siicht mat bloussem A erkenne kann.
No dëser Klassifizéierung sinn déi hellst 23 Stäre vun der 1. Gréisst, wärend déi ganz schwaach als 6. Gréisst) bezeechent ginn.
Um ganze Stärenhimmel gëtt et ongeféier 1200 Stäre vun der fënnefter Gréisst a ronn 700 méi hell Stären. Gutt Stärekaarte fir den Amateurastronom reeche bis zu dëser Grenzhellegkeet, bei där een nach all Detailer vun de Stärebiller erkenne kann.
Der anticker Klassifikatioun vun 1. bis 6. Gréisst hunn d'Astronome vun der Neizäit eng physikalesch méi genee Skala ugepasst, déi si als visuell Hellegkeet bezeechnen (och "Gréissteklass" resp. Magnitudo, ofgekierzt mag). Si ass sou ugeluecht, datt een Niveau engem Intensitéits-Verhältnes vum Liicht vun 2,512 gläichkënnt, an dofir fënnef Stufen genee 1:100. E Liichtpinktche 5. Gréisst ass dofir 40-mol méi schwaach wéi en helle Stär éischter Gréisst. An där Skala kann ee mat bloussem A nach Ënnerscheeder vun 0,1 mag erkennen.
Philolaus (Moundkrater)
De Philolaus ass en Aschlagkrater um Äerdmound um nordwestleche Rand vun der viischter Äerdmoundsäit. Hien huet en Duerchmiesser vu 70 Kilometer an ass gutt erhalen. Am Weste läit de Krater Anaximenes an am Norden de Krater Anaxagoras. De Kraterrand ass staark terrasséiert. Am Zentrum vum Krater sinn zwéin Hiwwelen.
Niewekrateren
De Krater gouf am Joer 1935 vun der IAU nom virsokratesche griichesche Philosoph Philolaos genannt.
Finden sie, daß Constanze sich richtig verhält?
Ëm wat geet et am Film?
Den Dr. Fred Calonder beschäftegt sech méi mat senge weibleche Patiente wéi mat senger Fra Constanze. Mat weiblecher Taktik geléngt et hir, datt hire Mann sech erëm ëm si bekëmmert...
Martine Aubry
D'Martine Aubry, gebuer als Martine Louise Marie Delors den 8. August 1950 zu Paräis, ass eng franséisch Politikerin. Si ass Member an der sozialistescher Partei an zënter 2001 Buergermeeschtesch vu Lille.
Politesch Carrière
D'Martine Aubry hat sech schonn 1974 an der sozialistescher Partei engagéiert. Nodeem de François Mitterrand d'Presidentschaftswalen 1981 gewonnen hat, hat d'Martine Aubry verschidde Funktiounen am Aarbechtsministère. Vun 1989 bis 1991 huet si an der Industriegrupp Pechiney geschafft, ier si am Mee 1991 vun der Édith Cresson zur Aarbechtsministesch ernannt gouf. Och an der Regierung vum Pierre Bérégovoy, déi bis Mäerz 1993 un der Muecht war, hat si déi selwecht Funktioun.
Den 18. Oktober 2000 ass d'Martine Aubry als Ministesch zeréckgetruede fir bei de Gemengewale vu Lille matzemaachen. De 25. Mäerz 2001 gouf si Buergermeeschtesch. Mat Programmer wéi Lille 2004 (Lille war 2004 Europäesch Kulturhaaptstad) huet si zum Imagewandel vun der Stad bäigedroen, ënner anerem duerch d'Renovatioun an den Neibau vun Infrastrukturen. 2008 ass si mat 66,56 % vun de Stëmmen an 2014 mat 52,05 % erëmgewielt ginn. ,
2008 gouf si knapps virun der Ségolène Royal zur Première secrétaire (Parteipresidentin) vun de Sozialiste gewielt, wat als Konsequenz hire Beléiftheetsgrad an den Ëmfroen an d'Luucht schéisse gelooss huet.
Am Fréijoer/Summer 2011 hat si als Parteipresidentin mam Skandal ëm de franséische sozialistesche Politiker Dominique Strauss-Kahn ze kämpfen, deen als Favorit fir déi nächst Presidentschaftswale gegollt huet, an deen de 14. Mee 2011 zu New York City wéinst enger presuméierter sexueller Aggressioun festgeholl gouf. Den Nouvel Observateur hat Ufank Mee 2011 annoncéiert, d'Aubry hätt wéinst dem Strauss-Kahn op eng Kandidatur bei de Primairë vun de Sozialiste verzicht. Den 28. Juni 2011 huet si dunn awer hir Kandidatur fir d'Presidentschaftswal ugekënnegt. Am Oktober ass si zwar an den éischten Tour vun de Wale fir de sozialistesche Presidentschaftskandidat komm, huet awer am zweeten Tour mat 43,43 % vun de Stëmme géint de François Hollande verluer.
Obwuel si dem Hollande seng Presidentschaftscampagne ënnerstëtzt huet, huet si no senger Victoire eng Plaz an der Regierung refuséiert. 2012 huet d'Martine Aubry d'Direktioun vun der sozialistescher Partei ofginn. De Regierunge vum President Hollande géigeniwwer weist si sech zeréckhalend a reservéiert. Am Oktober 2014 huet si eng Publikatioun gemaach, an där si vum Emmanuel Valls senger Regierung eng Neiorientéierung vun der Wirtschaftspolitik fuerdert.
Privatliewen
D'Martine Aubry ass d'Duechter vum Jacques Delors, dem fréiere franséische Finanzminister a President vun der Europäescher Kommissioun. Si huet 1973 de Xavier Aubry bestuet, mat deem si 1978 e Meedche krut, an huet den Numm "Aubry" no der Scheedung behalen. 2004 huet si den Affekot Jean-Louis Brochen bestuet.
Françoise Fabian
D'Françoise Fabian, gebuer als Michèle Cortès de Leone y Fabianera den 10. Mee 1933 zu Alger ass eng franséisch Schauspillerin.
Si huet bis haut (2016) an iwwer 100 Kinos- an TV-Filmer matgespillt.
Bekannt a bedeitend Filmer mat hir si Belle de jour (1967) vum Luis Buñuel, Ma nuit chez Maud (1969) vum Éric Rohmer a Raphaël ou le débauché (1971) vum Michel Deville.
D'Françoise Fabian war vun 1957 bis zu dem sengem Doud am Joer 1960 mam Filmregisseur Jacques Becker an duerno vun 1963 bis zu dem sengem Doud am Joer 1988 mam Schauspiller Marcel Bozzuffi bestuet.
Chen Kuen Lee
De Chen Kuen Lee, gebuer den 23. Mee 1915 zu Zhejiang a gestuerwen de 14. September 2003 zu Berlin, war e chineeseschen Architekt, dee virun allem an Däitschland an an Taiwan aktiv war. Hie war Schüler a Mataarbechter vum Hans Scharoun. De Lee ass e Vertrieder vun der organescher Architektur an der Beweegung vum Neues Bauen.
Liewen
Den Chen Kuen Lee ass 1931 an Däitschland gaangen, wou e vun 1931 bis 1937 op der Technische Hochschule Berlin Architektur studéiert huet. Niewelaanscht huet hien am Büreau vum Hans Poelzig geschafft. 1939 huet hie säin Diplom gemaach.
Vun 1939 bis 1941 war hie Mataarbechter vum Hans Scharoun a bis 1943 vum Hugo Häring. 1943 bis 1947 war e Mataarbechter vum Professer Ernst Boerschmann a vun dunn bis 1953 nees vum Hans Scharoun. Hien huet sech duerno selbstänneg gemaach an hat e Büro zu Berlin an zu Stuttgart. Vun 1981 un hat hien eng Gaaschtprofessur op der Tunghai-University an Taiwan. Bis 1988 huet hien do gelieft an op verschiddenen Universtiéiten enseignéiert.
1996 goung en hannescht an Däitschland, wou e bis zu sengem Doud gelieft huet.
Wierk
De Lee war op de Bau vu Wunnhaiser spezialiséiert; säin Uleies war, dës an hir spezifesch Ëmgéigend z'integréieren, d'Bannen an d'Baussen an Harmonie mateneen ze bréngen an aneneen iwwergoen ze loossen. Hien huet dofir dacks bei sengen Entwërf mat Gaardenarchitekten zesummegeschafft. D'Raim an den Haiser gi meeschtens anenaner iwwer, an de Lee huet alt d'spezifesch Ariichtung, d'Beliichttung, d'Miwwelen asw. mat entworf. Seng Haiser hunn och dacks besonnesch statesch a konstruktiv Léisungen erfuerdert.
Sozial Epicerie
Sozial Epicerië si Butteker, déi virun allem e sozialen a kee kommerziellen Zweck hunn. Si wëllen der Aarmut vu Leit a schwierege Liewenssituatiounen entgéint wierken. D'Solidaritéit an déi sozial Verbindunge sollen mat dëse Butteker gestäerkt ginn. Eng equilibréiert Ernierung soll och esou fir Leit mat engem Aarmutsrisiko erméiglecht ginn. Doriwwer eraus wëllen dës Butteker d'Verschwendung vu Liewensmëttel konkreet bekämpfen.
Sozial Epicerië gi vun der Caritas Lëtzebuerg an dem Lëtzebuerger Roude Kräiz gedroen. En änlecht Konzept gëtt och vum Centbuttek ugestrieft.
Chen Kuen Lee
Audry-Haus
Ënner sengen Haiser ass och eent zu Lëtzebuerg, d'Audry-Haus zu Stengefort. Dëst gouf 2010 op d'Lëscht vun de klasséierte Monumenter als nationaalt Monument agedroen.
Pierre Sanfourche-Laporte
De Pierre Sanfourche-Laporte (gebuer zu Sarlat de 24. Mäerz 1774, wou hien den 9. Juli 1856 gestuerwen ass) war e franséische Jurist.
Vun 1832 bis 1852 war hien Affekot um Bréisseler Cassatiounsgeriicht.
Chen Kuen Lee
Audry-Haus
An d'Diskussioun koum d'Haus, wéi um Terrain niewendrun e klenge Bësch ofgeseet gouf, fir duer eng Industriehal hinzebauen. Doduerch war d'Harmonie vun Haus a Landschaft zerstéiert ginn.
Alexander Baumgartner
Den Alexander Baumgartner, gebuer de 27. Juni 1841 zu St. Gallen an der Schwäiz, a gestuerwen de 5. September 1910 an der Stad Lëtzebuerg war e Schwäizer Jesuitt a Literaturwëssenschaftler.
De Baumgartner war 1860 an de Jesuittenuerden agetrueden. No senger Ausbildung gouf hien e reegelméissegen a wichtege Mataarbechter vun der Zäitschrëft Stimmen aus Maria Laach.
Am Hierscht 1899 koum de Baumgartner op Lëtzebuerg, wou hien um Lampertsbierg am Schrëftstellerheem Bellevue, dat vun däitsche Jesuitte gebaut gi war, gelieft a geschafft huet. An der Tëschenzäit hat hie sech en Numm als Literaturhistoriker gemaach. Zu Lëtzebuerg huet hien de leschte Band vu senger monumentaler Geschichte der Weltliteratur fäerdeg geschriwwen. D'Publikatioun vun deem Band, deen den Ënnertitel Geschichte der italienischen Literatur dréit, huet hien net méi erlieft. Hien ass de 5. September 1910 zu Lëtzebuerg gestuerwen an den 8. September um Nikloskierfecht begruewe ginn.
Säi Papp war de Schwäizer Politiker Gallus Jakob Baumgartner.
De Baumgartner ass séier zu Lëtzebuerg an de Vergiess geroden, wéi dat 1935 mat Bedaueren an der Jonghémecht festgestallt ginn ass: ''Der 25. Todestag Alexander Baumgartners († 5. September 1910) ist unsers Wissens hierlands gänzlich unvermerkt vorübergegangen. Und doch liegt auf unserem Liebfrauenfriedhof wohl niemand, der es zeitlebens an Berühmtheit mit dem Verfasser der "Weltliteratur" hätte aufnehmen können.''
Hausdéier
Hausdéiere sinn Déieren déi aus ekonomesche Grënn oder aus Spaass un hinne vu Mënsche gehalen a geziicht ginn. All Hausddéiere sinn duerch Domestikatioun aus wëllen Déierenaarten entstanen.
D'Wonner vu Spéisbech
D'Wonner vu Spéisbech, oder an der deemoleger Schreifweis  ' t Wonner vu Spe'sbech, ass eng Operett vum Batty Weber aus dem Joer 1915. Si huet véier Akten. D'Musek huet de Fernand Mertens geschriwwen.
Synopsis
Am Atelier vum Professer a Sculpteur Max Roller an der Handwierkerschoul steet enges Daags den Hane Péip vu Spéisbech fir e Monument un de verstuerwene Kommandant vun de lokale Pompjeeën ze bestellen. Si gi sech eens, datt dat Monument eng Fraefigur sollt sinn, déi d'Feier géif representéieren. Dem Roller seng Frëndin Olly, an déi sech den Hane Péip direkt verléift, steet Modell.
Kuerz drop kënnt eng aner jonk Fra an d'Schoul, d'Anna Gärtner, a bitt sech als Modell un. D'Anna ass zwar Amerikanerin, mee hat si hat de Max schonn als Kand begéint a sech an hie verléift. Zënterhier hate si sech net méi gesinn, an de Max erkennt hatt och net. Trotzdeem verléift hie sech an d'Anna, hëlt hatt als Modell a gëtt dem Olly de Kuerf.
Wéi d'Monument fäerdeg ass, wëll de Max dem Anna soen, datt hien hatt gär huet. Dat ass antëscht awer aarm ginn, schummt sech dowéinst a leeft fort. Den Dag virun der Aweiung gëtt d'Monument opgestallt. Dem Max säin Häerz ass nach ëmmer gebrach. Den Owend virun der Aweiung schläicht hie sech bei d'Statu, fir déi d'Anna Modell gestanen huet, fir hir e Kuss ze ginn. Du kënnt awer och den Hane Péip, deen an der Statu säin Olly gesäit. De Max Roller, deen där Zeen vun der Säit aus nogekuckt huet, kënnt ervir an zerschléit d'Statu mat engem Hummer.
Da kommen dem Max seng Schüler a Schülerinnen ervir. Si wëssen, datt de Max an d'Anna verléift ass, mä si wëssen och, datt d'Anna, dat an Tëschenzäit erëm räich ginn ass, zu Spéisbech ass. Si komme mat enger Iddi, fir datt d'Monument trotzdeem kann ageweit ginn. D'Anna kritt de Kostüm ugedoen, an deem et Modell gestanen hat, a gëtt amplaz vun der Skulptur op de Podest gestallt.
Wärend der Aweiung, virun dem ganze Vollek, de Pompjeeën, der Musek, de Regierungsvertrieder an dem Gemengerot, fänkt d'Anna u mat schwätzen an erkläert dem Max seng Léift. Zur selwechter Zäit trëtt d'Olly als Fra vum Hane Péip op. De gléckleche Max Roller versprécht den erstaunten Zuschauer en neit Monument.
Geschicht
D'Wonner vu Spéisbech hat seng Première den 12. Juli 1915 am Theater vun der Stad Lëtzebuerg. D'Schauspilltrupp war d'Compagnie Les enfants de Luxembourg an de Gust. Simon huet Regie gefouert. Een Ticket huet tëscht engem hallwen a 5 Frang kascht.
D'Wierk war beim Publikum a bei der Press e groussen Erfolleg.
Et gouf och an d'Franséischt iwwersat. Et war keng direkt Iwwersetzung, mee d'Wierk gouf och adaptéiert an ënnert dem Titel La mare aux grenouilles zu Bréissel opgefouert.
Och an de Joren duerno ass d'Operett onreegelméisseg, awer iwwer e Jorzéngten, opgeféiert ginn.
Lidder (Auswiel)
Zu de Lidder an der Operette gehéieren:
Wat sot d'Press?
"''t Wonner vu Spe'sbech'[...] ist nichts weniger als eine richtiggehende Operette nach Art der so erfolgreichen Wiener Erzeugnisse. Batty Weber hat das traditionelle Geleise des Luxemburger Volksstückes verlassen und einen übermütigen Schwank geschaffen, der, ins Hochdeutsche übertragen, sich sehr wohl neben dem Libretto des Grafen von Luxemburg, der Dollarprinzessin, dem Lieben Augustin usw. sehen lassen könnte. Die Musik von Mertens ist nicht gerade so umfangreich wie die jener Operetten, aber sie hat ebensoviel Stimmung und Glanz."
"Diese Operette ist das Beste was wir in dieser Gattung aufzuweisen haben. [...] Die Schöpfung von Batty Weber und Mertens will eine luxemburgische Operette sein und ist eine solche. Sie ist einsweilen unser einziges Operettenprunkstück bis... ja bis die beiden feinen und wertvollen Männer uns eine zweite bescheren [...]"
"Wir [...] erwarten weder spannungsträchtige Dramatik noch psychologisch konsequente Entwicklung, noch Gefühls- oder Geistestiefe. Wir erfreuen uns vielmehr doppelt an der prickelnden und turbulenten Unwahrscheinlichkeit des Geschehens und an dem ironischen Schalkteufeichen, das hinter jedem Wort hervorlugt und seinen Schabernack mit den Mensehen und Dingen treibt. Das gelingt uns umso eher, als der Komponist F. Mertens dem heiteren Musenkind ein leichtgeschürztes und herziges Tongewand umgehangen hat. Mertens verzichtet gänzlich auf die Synkope als rhythmisches Mittel: er verwendet in glücklicher Weise das Walzertempo wie kein anderer unserer einheimischen Operettenkomponisiten."
Robert Le Vigan
De Robert Le Vigan, gebuer als Robert Charles Alexandre Coquillaud  de 7. Januar 1900 zu Paräis a gestuerwen den 12. Oktober 1972 zu Tandil an Argentinie war e franséische Schauspiller.
De Robert Le Vigan huet a bedeitende Filmer wéi: La bandera (1935) vum Julien Duvivier, Les bas-fonds (1938) vum Jean Renoir a Goupi Mains Rouges (1943) vum Jacques Becker matgespillt. Als Schauspiller ass hie besonnesch an der Roll vu Jesus Christus am Film Golgotha (1935) vum Julien Duvivier opgefall.
Hie gouf 1946 nom Zweete Weltkrich wéinst Kollaboratioun zu zéng Joer Prisong verurteelt. Hien huet no senger Entloossung aus dem Prisong am Joer 1948 Frankräich verlooss an ass a Spuenien an duerno an Argentinien ausgewandert.
Chineesesche Kierfecht vun Nolette
De chineesche Kierfecht vun Nolette ass e Kierfecht um Territoire vun der franséischer Gemeng Noyelles-sur-Mer, op deem chineesesch Zivilaarbechter, déi an der Zäit vum Éischte Weltkrich fir d'brittesch Arméi a Frankräich geschafft hunn, begruewe leien. Et ass de gréisste chineesesche Kierfecht a Frankräich an an Europa.
XMM-Newton
Den XMM-Newton (engl: X-ray Multi-Mirror, dat heescht Röntgen-Méifachspigel) ass e Weltraumobservatoire vun der europäescher Weltraumorganisatioun fir Observatiounen am Röntgen-Beräich. Säi Start war den 10. Dezember 1999 u Bord vun enger Ariane-5G-Drorakéit vun der Weltraumgare Kourou an der Guyane a bleift no Plang bis 2014 a Betrib.
D'Haaptaufgab vum XMM-Newton ass d'Erfuerschung vun energieräiche Prozesser am Universum. Dozou gehéieren zum Beispill de Matièresafall op schwaarz Lächer a "Gebuert" an "Doud" vu Stären (kuckt Supernova).
Betrib
D'Ariane-Rakéit hat den 3,8 Tonne schwéiere Satellit an eng exzentresch Ëmlafbunn ëm d'Äerd bruecht, mat enger Equatorschréi vun 38,7° an enger Héicht vun 850–114.000 km. Weider Korrekture mat dem Borddreifwierk hunn den äerdnooste Punkt op 7.000 km gehuewen. Sou eng Bunn mat ronn 48 Stonnen Ëmlafzäit erméiglecht laang onënnerbrachen Observatioune vu verännerlechen Objeten a verleeft am gréissten Deel vun der Bunnperiod baussenzeg vun der Stralungsceinture vun der Äerd.
Jana Tichá
D'Jana Tichá, gebuer 1965, ass eng tschechesch Astronomin. D'Tichá huet op der Wirtschaftsuniversitéit Prag studéiert an do 1987 graduéiert. Zanter 1992 ass si Direktesch vum Kleť-Observatoire. Jana Tichá ass op d'Entdeckung an Observatioun vun Asteroiden a Koméite spezialiséiert, mat Schwéierpunkt op äerdno Objeten (NEOen) an ass wëssenschaftlech Leederin vum entspriechenden Observatiounprogramm inklusiv de KLENOT-Projet (KLENOT = Kleť Observatory Near Earth and other unusual Objects Observations Team). Ënner hirer Féierung krut den Observatoire eng grondleeënd Moderniséierung vun der astrometrescher Observatioun vun dësen Objeten duerch Aféierung vun enger CCD-Kamera a moderner Computertechnik. Si schafft zesumme mat hirem Mann Miloš Tichý am Observatoire.
XMM-Newton
Betrib
Den XMM-Newton gëtt stänneg vum Europäesche Raumfluchkontrollzentrum (ESOC) zu Darmstadt iwwerwaacht. Dobäi ginn en ettlech Radioantennen no bei Perth (Australien), Kourou an zu Santiago de Chile (Chile) benotzt. Déi gesammelt Donneeë vum Observatoire gi vum XMM-Newton Science Operations Centre zu Villafranca a Spuenien opgeschafft an archivéiert.
Jana Tichá
D'Jana Tichá ass Member vun ettlechen internationale Kommiteeën a Kommissioune vum Beräich Astronomie. Beispillsweis féiert si zanter 2003 de Virsëtz vum Committee on Small Body Nomenclature (CSBN) vun der Internationaler Astronomeschen Unioun, déi fir d'Préifung vun Nimmvirschléi an d'Benennung vun Asteroiden zoustänneg ass.
XMM-Newton
Betrib
De 5. Dezember 2005 gouf déi erfollegräich wëssenschaftlech Missioun ëm zousätzlech véier Joer bis den 31. Mäerz 2010 verlängert. 2007 gouf du beschloss, d'Missioun ëm weider gutt zwee Joer bis Enn 2012 ze verlängeren.
Teleskop an Experimenter
D'Teleskop gouf vun engem europäesche Firmekonsortium ënner der Féierung vun der däitscher DASA gebaut. Den XMM-Newton war dee bis dohi masseräichste Satellit, dee jeemools vun Europa gebaut a gestart gouf. An der Tëschenzäit gouf dee Rekord awer ënner anerem vum ESA-Satellit Integral iwwertraff, deen 2002 gestart war an d'Observatioune vum XMM-Newton am Gammastralen-Beräich ergänzt.
Jana Tichá
Bis Juli 2007 hat si méi wéi 50 Asteroiden entdeckt, vill dovun zesumme mat hirem Mann. Hir selwer ass den Asteroid (5757) Tichá gewidmet. E weideren Asteroid (8307) Peltan gouf no hirem Meederchersnumm genannt. An Tschechien ass d'Astronomin gutt bekannt duerch hir populärwëssenschaftlech Aktivitéiten. Si gehéiert zu den haaptsächlechen Auteure vum tschecheschen Internetdéngscht zum Theemegebitt Asteroiden a Koméiten.
XMM-Newton
Teleskop an Experimenter
Den XMM-Newton huet dräi Aarte vun Instrumenter:
Resultater
De villsäitegen XMM-Newton-Observatoire huet an den éischte 6 Joer nei Resultater fir verschidde Gebidder vun der Astrophysik bruecht. Dozou gehéieren
Hietzing
Hietzing ass den 13. Wiener Gemengebezierk.
CR163
Den CR163 ass e Chemin repris an de Kantone Lëtzebuerg an Esch a geet vu Beetebuerg an nërdlecher Richtung bis op Bartreng.
Den CR163 ass ronn 13,1 km laang.
Un homme et une femme
Un homme et une femme ass e franséische Film vum Claude Lelouch aus dem Joer 1966.
Crantenoy
Crantenoy ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Un homme et une femme
Ëm wat geet et am Film?
E Mann de Jean-Louis an eng Fra d'Anna begéine sech ee Sonndeg zu Deauville an engem Internat wou hir zwee Kanner liewen. Owes verpasst d'Anna den Zuch fir heem ze fueren. De Jean-Louis hëlt si da mat sengem Auto mat…
Soss
Zwee Joerzéngter duerno huet de Claude Lelouch eng Fortsetzung mat de selwechten Haaptacteure gemaach, mam Titel Un homme et une femme: vingt ans déjà.
Firmicus (Moundkrater)
De Krater gouf 1935 vun der I.A.U. nom anticken Astrolog Iulius Firmicus Maternus genannt.
Guillaume Geefs
De Guillaume Geefs, gebuer den 10. September 1805 zu Borgerhout, a gestuerwen den 19. Januar 1883 zu Schaerbeek, war e belsche Sculpteur a Politiker.
Hie gouf haaptsächlech bekannt wéinst de Monumenter déi e sculptéiert huet a Portraite vu Staatsmänner a soss national bekannte Leit. Hien huet och mythlogesch Theeme verschafft.
De Guillaume Geefs war den eelste vu sechs Bridder aus der Sculpteursfamill Geefs, vun deenen de Joseph Geefs an de Jean Geefs déi bekanntst sinn.
Hien huet e Studium op der Konschtakademie vun Antwerpen gemaach, wou hie beim Jan Frans van Geel an deem sengem Jong dem Jan Lodewijk van Geel geléiert huet. Duerno goung hien op Paräis op d'École des beaux-arts fir eng Léier beim Jean-Etienne Ramey ze maachen.
No enger Rees an Italien, am Joer 1829, koum hien zeréck op Antwerpen, wou hien ugefaangen huet Schoul op der Konschtakademie ze halen. 1836 huet hie sech mat der Isabelle Marie Françoise Corr bestuet.
Zu Schaarbeek war hie Buergermeeschter vun 1852 bis 1860, an e war vun 1853 bis 1856 am Provënzialrot. En huet zu Schaarbeek an der Rue des Palais N° 22-24 gewunnt.
1844 gouf hie Chevalier vun der Légion d'honneur genannt, an 1841 gouf en Officier an duerno 1859 Commandeur vum Ordre de Léopold.
Fir un hien z'erënnere gouf zu Schaarbeek eng Strooss no him benannt, d'Rue Geefs.
Lo scandalo
Lo scandalo ass en italieenesche Film vun der Anna Gobbi aus dem Joer 1966.
Buellas
Buellas ass eng franséisch Gemeng am Departement Ain an der Regioun Auvergne-Rhône-Alpes.
Mobutu Sese Seko
De Mobutu Sese Seko Kuku Ngbendu wa Zabanga, gebuer als Joseph-Désiré Mobutu de 14. Oktober 1930 zu Lisala, an der Provënz Mongala, a gestuerwen de 7. September 1997 zu Rabat) war vun 1965 bis 1997 President vun der Demokratescher Republik Kongo (vun 1971 bis 1997: Zaire).
Hie gouf 1958 Member vum Mouvement National Congolais, a gouf, nodeems de Kongo den 30. Juni 1960 onofhängeg gi war, Staatssekretär, a geschwënn dono Commandant-en-chef vun der kongoleesescher Arméi. Do war mat um Putsch géint de Premierminister Patrice Lumumba, de 14. September 1960, bedeelegt. De Mobutu huet e Kommissärscollège als Exekutiv agesat, a sech selwer aus der Regierung zeréckgezunn. Wéi et zu Muechtkämpf tëscht dem President Kasavubu a sengem neie Premier Moïse Tschombé koum, huet de Mobutu de 24. November 1965 e Militärputsch organiséiert. Den 22. Mäerz 1966 huet en de Colonel Léonard Mulamba zum Premier a sech selwer zum President ernannt.
Hien huet et fäerdegbruecht seng Muecht ze stabiliséieren mat enger Kombinatioun vu Gewalt, Korruptioun an dem fréien Eliminéiere vu méijlecheen alternative Muechtzentren, déi em kéinten op d'Dauer geféierlech ginn. Dofir huet de Mobutu och auslännesch Söldnertruppen agesat, a sech d'USA als Alliéierten erausgesicht.
1968 huet e säi politesche Géigner Pierre Mulele grausam ëffentlech foltern an doutmaache gelooss. Fir sech no bannen ze legitiméieren huet hie vun den 1970er Joren un eng Authenticité-Politik proklaméiert, eng Zort "Réckbesënnung op afrikanesch Wäerter", wat z. B. an der Ëmbenennung vum Numm vum Land a "Zaire", oder der Afrikaniséierung vu chrëschtleche Virnimm säin Ausdrock fonnt huet (Hie selwer huet sech z. B. a Mobutu Sese Seko Kuku Ngbendu wa za Banga ëmbenannt, wat souvill heescht wéi "Den Hunn, deen ouni Angscht vun enger Eruewerung bei déi aner viru geet" (oder och "De mächtegen Hunn, deen op all Hong klëmmt, dat do ass". Och Deel vun der Authenticité-Politik war d'"Nationaliséierung" vu belschen Entreprisen, woubäi dës allerdéngs a säi Privatbesëtz iwwergoungen. Dem Mobutu seng Regierung war eng Kleptokratie, där et manner drop ukoum, de Wuelstand vum Vollek ze vergréisseren, wéi deen eegenen. Transparency International schätzt, datt hien duerch Korruptioun ronn 5 Milliarden US-Dollar zesummegeraf hat. D'westlech Länner hunn doriwwer ewechgekuckt, sief et aus wirtschaftlechem Intressi, sief dat, well de Mobutu sech als "Antikommunist" proklaméiert huet.
Dës Politik huet d'Land ëmmer méi aarm gemaach, well et kaum Investitioune goufen, an all Sue fir Entwécklungshëllef um Mobutu senge Konte verschwonne sinn. An den 1990er Jore koum et zu ëmmer méi staarkten Onrouen, déi de Mobutu probéiert huet, doduerch ze zëssen, andeems en eng éischt Kéier Oppositiounsparteien zougelooss huet. Hien huet awer probéiert, déi sou anzebannen, datt hie weider d'Kontroll hätt.
Et war awer virun allem seng Gesondheet, déi e geschwächt huet, an sou koum et datt am Mee 1997 Rebelle Kinshasa eruewert hunn, wéi hien an engem Spidol am Ausland war. De Laurent-Désiré Kabila gouf neie President. De Mobutu goung an den Exil a Marokko wou en am September 1997 u Prostatakiibs gestuerwen ass.
Oleksij Mychajlytschenko
De Mychajlytschenko war e Spiller fir Dynamo Kiew, Sampdoria Genua a fir Glasgow Rangers.
Vun 1986 bis 1991 huet de Mychajlytschenko 50-mol fir déi sowjetesch Foussballnationalekipp, ënner anerem 14-mol fir déi Olympia-Ekipp gespillt. Am Joer 1992 huet hie fënnefmol fir d'Foussballekipp vun der Gemeinschaft vun den Onofhängege Staaten‎, an dräimol fir déi ukrainesch Foussballnationalekipp gespillt.
Vun 2008 bis 2009 war hien den Haapttrainer vun der ukrainescher Foussballnationalekipp.
Les sept péchés capitaux (Film 1992)
Les sept péchés capitaux ass e belsch-lëtzebuergesche Sketchfilm aus dem Joer 1992 vu siwe Regisseuren a Regisseurinnen.
Ëm wat geet et am Film?
De Maurice stierft a kënnt an den Himmel, wou Gott hien direkt no Neiegkeete vun der Äerd freet. Et schéngt wéi wann et net gutt géif lafen, a wéi wann d'Dugenden an d'Sënnen net méi dat wieren, wat s'emol waren.
Filmproduktioun
D'Produktiounsgesellschaft Samsa Film krut 1992 eng "Avance sur recette" vu siwe Millioune Frang vum Lëtzebuerger Filmfong fir d'Produktioun vum Film.
Candida dubliniensis
Candida dubliniensis ass eng Pilzaart aus der Gattung Candida an der Famill vun den Hiefpilzen (Saccharomycetaceae).
Als Krankheetserreeger beim Mënsch
Candida dubliniensis ass de Verursaacher vun enger extreem rarer Infektioun beim Mënsch. Zu Lëtzebuerg ass bis ewell ee sou e Fall bekannt ginn. ,
An der Vergaangenheet gouf den Erreeger dacks mat enger Aart verwiesselt, mat där e Famill ass: Candida albicans.
Gemünd (Our)
Um Fouss vun der Uertschaft fléisst de Grenzfloss Our. Iwwert eng Bréck ass d'L10 un déi lëtzebuergesch N10 ugeschloss.
Geschicht
D'Kierch St. Servatius gouf eng éischt Kéier, am Zesummenhang mat der Uertschaft Gemun, 1563 ernimmt.
Bis zu der Franséischer Revolutioun huet Gemünd zu der Grofschaft Veianen am Herzogtum Lëtzebuerg gehéiert. No 1792 hu franséisch Revolutiounstruppen d'Éisträichesch Nidderlanden, zu deenen d'Herzogtum Lëtzebuerg gehéiert huet, besat, an am Oktober 1795 annektéiert. Vu 1795 bis 1814 huet d'Uertschaft zum Kanton Neuerburg am Bëscherdepartement gehéiert.
1815 goufen déi vireg lëtzebuergesch Territoiren ëstlech vun der Musel, der Sauer an der Our um Wiener Kongress dem Kinnekräich Preisen zougestanen. Sou koum d'Gemeng Gemünd 1816 zum Krees Béibreg am Regierungsbezirk Tréier an der Provënz Groussherzogtum Nidderrhäin, déi 1822 an der Rhäinprovënz opgoung. Gemünd gouf vu Karlshausen aus administréiert. Zanter 1946 gehéiert et zu Rheinland-Pfalz.
Meyerode
Meyerode ass eng belsch Uertschaft a Sektioun an der Gemeng Amel a Wallounien, an der Provënz Léck.
Si gehéiert zur Däitschsproocheger Communautéit vun der Belsch a läit an den Ostkantonen, déi eréischt 1919, nom Traité vu Versailles, bei d'Belsch koumen.
Virdrun huet d'Uertschaft grad wéi d'Gemeng Amel vun 1814 bis 1919 zu Preise gehéiert, an tëscht 1919 an 1922 stoung se ënner Verwaltung vum Haut-Commissariat royal. Vun 1940 bis 1945 war se un d'Drëtt Räich ugeschloss.
Bis zur belscher Gemengereform vun 1977 war Meyerode eng eegestänneg Gemeng.
Uertschaften, Häff a Lieu-diten an der Sektioun
Gut Eid, Habeloch, Herresbach, Herresbachermühle, Hervort, Hochkreuz, Keppelborn, Medell, Rohlkaul, Strasse, Wallerode.
Hammer (Familljennumm)
Hammer ass en däitsche Familljennumm, deen ë. a. op d'Handwierksgeschier Hummer oder Hummerwierk zeréckgeet.
Bernard Tapie
De Bernard Tapie, gebuer de 26. Januar 1943 zu Paräis, an och do den 3. Oktober 2021 gestuerwen war e franséische Geschäftsmann Politiker a Schauspiller.
Hien huet eng Entreprisëgrupp gegrënnt (Groupe Bernard Tapie), a war ë. a. Aktionär a President vum Olympique Marseille (1986–1994) an Adidas (1990–1993). 1994 goung seng Grupp, an der Folleg vum Kollaps vun der Bank Crédit lyonnais dat Joer virdrun, faillite. 2012 huet den Tapie zesumme mam Philippe Hersant fir 50 Milliounen Euro eng Rëtsch südfranséisch Zeitungen iwwerholl, dorënner La Provence, Nice-Matin, Var-Matin a Corse-Matin.
An den 1980er Joren hat hien d'Vëlossportequipe La Vie Claire iwwerholl, an där Coureure wéi Bernard Hinault, Greg LeMond, Steve Bauer, Andrew Hampsten a Jean-François Bernard gefuer sinn.
Lachapelle-sous-Rougemont
Lachapelle-sous-Rougemont ass eng franséisch Gemeng am Territoire de Belfort an der Bourgogne-Franche-Comté.
Bernard Tapie
No senger Faillite 1996 war hien als Schauspiller, Museker, Moderator a Schrëftsteller aktiv. Sou huet hien am Claude Lelouch sengem Film Hommes, femmes, mode d'emploi (1996) matgespillt sou wéi an der Televisiounsserie Commissaire Valence. 1998 huet hien am Clip vum Doc Gynéco sengem Lidd C'est beau la vie matgespillt.
Lachapelle-sous-Rougemont
Duerch d'Uertschaft leeft d'Saint-Nicolas.
2016 WF9
Den 2016 WF9 ass en Asteroid vum Apollo-Typ.
Hie gouf de 27. November 2016 mam Weltraumteleskop Wide-Field Infrared Survey Explorer am Kader vun der Missioun NeoWise entdeckt. De 25. Februar 2017 huet den Asteroid eis Äerd op enger Distanz vun 51.000.000 km passéiert.
Welscher
Welscher ass de Familljennumm vun ë. a. follgende Persounen:
Kappa (Rakéit)
Kappa ass den Numm vun enger japanescher Héichtefuerschungsrakéiterei, déi vun 1956 u gebaut goufen.
Déi meescht Starte waren um Akita Rocket Testing Center a vun 1962 um Uchinoura Space Center. Am Juni 1961 gouf eng Kappa 4 vun Obachi aus gestart. Am August 1965 waren dräi Starten um Lapan Space Center an Indonesien.
Obachi
Obachi ass eng Startplaz fir meteorologesch Rakéiten an Rockoons an der japanescher Prefektur Aomori. Den 18. Juni 1961 hunn déi do gestart Kappa 4-Rakéiten eng Spëtztenhéicht vun 105 km erreecht.
Jentgen
Jentgen ass de Familljennumm vun ë. a. follgende Persounen:
Confrançon
Confrançon ass eng franséisch Gemeng am Departement Ain an der Regioun Auvergne-Rhône-Alpes.
Roger Penrose
De Sir Roger Penrose OM, gebuer den 8. August 1931 zu Colchester, (Essex) ass en englesche Mathematiker an theoreetesche Physiker, deem seng Aarbechten op de Gebidder vun der mathematescher Physik an der Kosmologie héich unerkannt sinn. Hien huet sech och a ville populärwëssenschaftleche Bicher zu Theme vun der Philosophie ausgeschwat.
Liewen
De Roger Penrose ass de Jong vum medezinesche Genetiker Lionel Penrose (Grënner vum Colchester Surveys fir d'Opklärung vu geneeteschen, respektiv Ëmwelt-Ursaache vu geeschtege Krankheeten) a vun der Margaret Leathes, enger Doktesch. Hien ass de Brudder vum Physiker Oliver Penrose, gebuer 1929, an dem zéngfache (1958–1969) brittesche Schachmeeschter a Psycholog Jonathan Penrose (*1933-†2021). Säi Papp wandert am Joer 1939 op London an Ontario, Kanada aus a gouf do am Spidol Direkter vun der psychiatrescher Klinick.
1945 ass d'Famill zeréck no England gezunn, an de Penrose huet den University College zu London besicht, wou säi Papp Professer fir Genetik war. Nom Diplom wiesselt hien op d'Universitéit vu Cambridge, fir an algebrescher Geometrie beim William Vallance Douglas Hodge ze schaffen, wiesselt dann awer bei den John Arthur Todd, wou hien am Joer 1957 säin Doktorat mécht. Dernieft goung hien a Physikscourse beim Paul Dirac an Hermann Bondi a gouf ausserdeem staark vum Kosmolog Dennis Sciama beaflosst.
1956/57 war hien Assistenzprofesser um Bedford College, wiesselt duerno als Research Fellow op de St. John's College zu Cambridge. 1959–1961 war hien an den USA op der Princeton Universitéit an op der Syracuse University, duerno 1961–1963 um King's College zu Cambridge an 1963/64 als Gaaschtprofesser op der University of Texas at Austin. 1964 gouf hien Dozent um Birkbeck College zu London an 1966 Professer fir ugewandte Mathematik.
1973 gouf hie Rouse Ball Professor op der Oxford University. Vun 1992 bis 1995 war de Roger Penrose President vun der International Society on General Relativity and Gravitation. 1998 emeritéiert hien a gouf Geometrie-Professer um Gresham College zu London.
Ëffentlechkeet
An der Ëffentlechkeet ass de Penrose duerch seng populärwëssenschaftlech Aarbechte bekannt: A ville Bicher (Computerdenken, Schatten des Geistes, Das Große, das Kleine und der menschliche Geist) setzt hie sech mathematesch-physikalesch mat Problemer vum Bewosstsäin an der kënschtlecher Intelligenz auserneen. Zu senge wichtegsten Theese gehéiert d'Verwerfe vun der staarker KI-Hypothees: Dem Penrose no wäerte Computeren, also d'Kënschtlech Intelligenz, nimools all Facettë vun der mënschlecher Intelligenz kënnen erreechen; dem Kurt Gödel säin Onvollstännegkeets-Theorem géif dat ganz einfach verhënneren.
A sengem Meeschterwierk ''A Road to Reality. A Complete Guide to the Laws of the Universe'' vun 2004 versicht de Penrose, engem grousse Lieserkrees d'Fundamenter vun der Mathematik, der Physik an der moderner Kosmologie sou wäit bäizebréngen, datt och Net-Spezialisten déi rezent Theorien iwwer de Fonctionnement, den Ursprong an d'zukünfteg Entwécklung vum Universum kënnen zum Deel verstoen.
Physik
Seng wichtegst Entdeckung si wuel déi sougenannt Spin-Netzwierker, aus deene spéider d'Theorie vun der Loop-Quantegravitatioun an d'Twistor-Theorie entwéckelt goufen. Eng weider fundamental Erkenntnes an der Kosmologie geet op hien an de Stephen Hawking zeréck: de Saz vum Hawking-Penrose, no deem et keng Léisung vum Einstein senge Feldequatiounen ouni Singularitéiten (z. B. Urknall oder Schwaarz Lächer) gëtt. Spéider mécht de Penrose 1979 mat der Weylkrëmmungshypothes och e Virschlag, wéi den Zweeten Haaptsaz vun der Thermodynamik an der Kosmologie verwuerzelt ka sinn, a wéi sou engersäits de kosmologeschen Zäitfeil, anerersäits déi beandrockend observéiert raimlech Homogeenitéit an Isotropie vum Universum erkläert ka ginn.
Mathematik
De Penrose entdeckt 1974 e puer mateneen aartgläich kleng net-periodesch Ensembele vu Kachelen, besonnesch vill aperiodesch Koppelen. Mat dëse Kachelen (méi genee: mat zu hinne kongruente Kopien) kann d'Fläch parkettéiert ginn, awer keng vun dëse Parkettéierungen ass periodesch (dat heescht widderhëlt sech op exakt deemselwechte Wee). Si hunn awer ëmmer eng gewëssen Uerdnung a si fënnefzieleg (dréi-)symmetresch. Si ginn dofir quasiperiodesch genannt. Dës Penrose-Parkettéierunge sinn aus enger hierarchesch strukturéierter Packung vu reegelméissege Fënnefecker (kuckt ënnen) ofgeleet. 1984 goufen änlech Strukture bei Quasikristalle fonnt.
De Roger Penrose huet ënner anerem de Penrose-Dräieck, en Dräieck mat dräi rechte Wénkelen déi openee stinn, erfonnt. Dës Konstruktioun, déi an der Realitéit net méiglech ass, huet den hollännesche Graphiker M. C. Escher zu de Biller Waasserfall a Belvedere animéiert.
An der Mathematik gëtt Schéinheet dacks mat Einfachheet a Verbindung bruecht. De Penrose kënnt hei zu dem Resultat, datt an der Mathematik net Einfachheet als sollech schéin ass, mä virun allem onerwaarten Einfachheet.
1955 entdeckt hien nach als Student d'Penrose-Inverse vu Matrizen.
Kathoulesch Universitéit Fu Jen
D'Kathoulesch Universitéit Fu Jen (chi.: 輔仁大學, Fǔrén Dàxué) vun Nei Taipeh ass eng taiwanesch Privatuniversitéit, déi vun der kathoulescher Kierch gedroe gëtt. Si ass 1925 op Wonsch vum Poopst Pius XI. zu Peking gegrënnt an 1961 op Taiwan nei etabléiert ginn.
An der chineeseschsproocheger Welt ass Fu Jen déi eelst kathoulesch a Jesuitten-affiliéiert Universitéit. Si ass besonnesch bekannt fir hir enk Verbindung mat der réimescher Kurie.
D'Universitéit ëmfaasst 11 Fakultéiten a gehéiert zum Internationale Verband vu kathoulesche Universitéiten (International Federation of Catholic Universities oder IFCU).
2017 ware bei der Universitéit Fu Jen ëm déi 26.000 Studenten ageschriwwen, dovun 2.000 Auslänner.
CR165
Den CR165 ass e Chemin repris am Kanton Esch-Uelzecht a geet vu Keel an nërdlecher Richtung bis op Hunchereng.
Den CR165 ass ronn 4,0 km laang.
Kurt Hochhausen
De Kurt Hochhausen ass e lëtzebuergeschen Handballspiller op der Golkipp-Positioun.
1964 war den Hochhausen fir d'éischt am Kader vun der lëtzebuergescher Härenhandballnationalekipp. Hien huet 18-mol an der Nationalekipp gespillt.
Archiver vun der Stad Lëtzebuerg
D'Archiver vun der Stad Lëtzebuerg sinn d'historesch Archiver vun der Gemeng Lëtzebuerg. Si sinn am 1. Sous-sol vum Stater Gemengenhaus amenagéiert.
De Chef de service vun den Archiver ass d'Evamarie Bange. 7 weider Leit schaffen an deem Service.
Nicole Sahl
D'Nicole Sahl, gebuer 1965, ass eng lëtzebuergesch Sproochwëssenschaftlerin an Auteur.
Si huet zu Avignon a Paräis ugewant Friemspooche studéiert. Vun 1990 bis 1994 huet si de lëtzebuergeschen Tourismusbüro zu Bonn geleet. Zanter 2003 ass d'Nicole Sahl wëssenschaftlech Mataarbechterin vum Centre national de littérature zu Miersch.
Vivre pour vivre
Ëm wat geet et am Film?
De Robert Colomb vu Beruff Reporter op der Tëlee, profitéiert vu senge Reesen, fir ëmmer nei Bekanntschaften ze maachen, a seng Fra ze bedréien…
Charles Reiff
De Charles Reiff och nach Butz Reiff genannt, gebuer de 27. November 1940 zu Diddeleng an do gestuerwen de 24. Dezember 1964, war e lëtzebuergesche Boxer an Olympionik.
Hien huet Lëtzebuerg op den Olympesche Summerspiller 1960 zu Roum vertrueden.
Mossalsk
Et ass de Verwaltungszentrum vum Distrikt Mossalsk. Si huet Awunner (Stand ) an eng Fläch vun zirka 13,2 km².
D'Stad gouf am Joer 1231 als Massalsk (Масальск) fir d'éischt ernimmt. Spéider war Mossalsk d'Haaptstad vum Fürstentum Mossalsk, an zanter 1500 gehéiert d'Stad zu Moskowien.
Romagny-sous-Rougemont
Romagny-sous-Rougemont ass eng franséisch Gemeng am Territoire de Belfort an der Bourgogne-Franche-Comté.
Les Alleux
Les Alleux ass eng fréier franséisch Gemeng an den Ardennen an der Regioun Grand Est.
Den 1. Januar 2016 huet Les Alleux mat Le Chesne a Louvergny fusionéiert fir déi nei Gemeng Bairon et ses environs ze bilden. Déi fréier Gemenge sinn alleguer delegéiert Gemengen an der neier Struktur.
Gielercher
D'Gemeng krut den 9. Mäerz 1921 d'Croix de guerre 1914-1918.
Mett Holtz
De Mett Holtz ass e lëtzebuergeschen Handballspiller op der Golkipp-Positioun.
1956 war den Holtz fir d'éischt am Kader vun der lëtzebuergescher Härenhandballnationalekipp. Hien huet siwemol an der Nationalekipp gespillt.
Naturschutzgebitt Kaasselslee-Zol
D' Naturschutzgebitt Kaasselslee-Zol (Kasselslay-Zogel) ass en Naturschutzgebitt zu Lëtzebuerg, an der Gemeng Klierf, dat duerch e groussherzoglecht Reglement vum 22. Mäerz 2017 geschafe gouf.
Et ass e Bëschgebitt, op enger Fläch vun am Ganzen 86,50 Hektar, op der Knupp Laschet, ronderëm déi an engem géien an déiwen Dall d'Our eng Schleef mécht, an déi am Südweste vun der Stroumbaach déi do an d'Our leeeft begrenzt gëtt. E klengen Deel läit och nach tëscht dem rietsen Uwänner vun der Stroumbaach an dem lénkse vun der Kënzelbaach. Et läit knapps 4 Kilometer ëstlech vu Fëschbech.
De Bësch ass e Mëschbech vum Typ Luzulo-Fagetum (Hainsimsen-Buchebësch), a laanscht d'Häng vum Typ Tilio-Aceretum (Lannen-Ahornbësch). Rar Déierenaarten, wéi den Europäeschen Iltis, d'Wëll Kaz, de Roude Schéierschwanz, den Harespelsfrësser an aacht Fliedermaisaarte sinn do ze fannen.
Gustav Holst
De Gustav Theodore Holst (ausgeschwat: [həʊlst]), gebuer den 21. September 1874 zu Cheltenham als Gustavus Theodore von Holst, a gestuerwen de 25. Mee 1934 zu London, war en englesche Komponist.
Hien ass virun allem bekannt fir seng Orchestersuite The Planets (1914-1916).
Naturschutzgebitt Kaasselslee-Zol
D'Naturschutzgebitt Kaasselslee-Zol ass en Deel vun der Natura 2000-Zon Vallée de l'Our de Ouren à Bettel (LU0001002).
Gustav Holst
Den Holst huet um Royal College of Music zu London Kompositioun an Trombonn studéiert, an duerno vun 1898 bis 1903 a verschiddenen Orchesteren als Trombonnist gespillt. Spéider huet hien a verschiddenen Institutiounen als Museksprof geschafft a gouf du musikaleschen Direkter op der St Paul's Meederchersschoul zu Hammersmith.
Tëscht 1919 an 1923 huet den Holst Kompositioun um Royal College of Music op der Universitéit Reading enseignéiert. Seng Duechter Imogen Holst (1907−1984) war och Komponistin an Dirigentin.
Wierker (Auswiel)
The Planets ass sécherlech déi bekanntst vum Holst senge Kompositiounen. Et sinn dëst siwe Stécker, déi jee ee vun de Planéite vun eisem Sonnesystem, respektiv déi réimesch Gëtter, no deene se genannt goufen, evokéieren. Besonnesch d'Stéck iwwer de Krichsgott Mars gëtt dacks a gär gespillt an och zitéiert, an eng jett Filmmusek-Komponisten hu sech dru méi wéi just inspiréiert. Och Jupiter gouf populär.
Guy Bedos
De Guy Bedos, gebuer de 15. Juni 1934 zu Alger a gestuerwen den 28. Mee 2020, war e franséische Schauspiller a Komiker.
NGC 3059
Den NGC 3059 ass eng Balkespiralgalaxis vum Typ SBbc a läit am Stärebild Carina. D'Galaxis huet eng Wénkelgréisst vun 3,6' × 3,2' an eng visuell Magnitude vun 10,8 mag. Si gouf den 23. Mäerz 1835 vum John Herschel entdeckt.
André Couder
Den André Couder, gebuer de 27. November 1897 zu Alençon a gestuerwen de 16. Januar 1979 zu Paräis war e franséischen Optiker an Astronom.
Hien huet vun 1925 un am optesche Laboratoire vum Paräisser Observatoire geschafft, an deen och vun 1926 u geleet. Hien hat 1926 dat no him genannt Couder-Teleskop entwéckelt. Vun 1952 bis 1958 war hie President vun der Kommissioun fir astronomesch Instrumenter a Vizepresident vun der Internationaler Astronomescher Unioun.
1953 krut hien de Jules-Janssen-Präis.
Schrëften
Zesumme mam André Danjon hat hien e Wierk iwwer Teleskope geschriwwen: Lunettes et télescopes: Théorie, conditions d'emploi, description, réglage, histoire
Gradandeelung
D'Gradandeelung ass en Andeelungskonzept vum Krees a Wénkelen (neigriichesch μοίρα). Doduerch ass d'Wiesselverhältnes vum Deel (Wénkel) zum Ganzen (Vollkrees) bestëmmt an hëlleft zyklesch Virgäng anzedeelen a steet dofir an Zesummenhank mat der astronomescher Andeelung a Joreszäiten, Méint an a Stonnen. De Gebrauch vun der Gradandeelung gouf am Ufank fir de Bau vu Sonnenaueren a fir d'Äerdbeschreiwung agesat. Eng netgeometresch Gradandeelung ass an der Temperaturmiessung a bei anere graduelle Miessmethode gebräichlech.
Gradandeelung an 360°
D'geographesch Koordinaten no Breetegraden- a Längtegraden stinn awer als zodiakal-bestëmmt Koordinaten an Zesummenhank mat der zanter der Antiquitéit gebräichlecher astronomescher Zäitmiessung, der Kaarteprojektioun vum Ptolemäus an der maritimer Navigatioun inklusiv vun hiren Instrumenter wéi d'Dioptra an den Torquetum.
Déi antik Miessmethode goufen eréischt vum Duarte Pacheco Pereira (1469-1533) fir déi an den Azoren verankert global Navigatioun verbessert.
Alejandro Maldonado Aguirre
Den Alejandro Baltazar Maldonado Aguirre, gebuer de 6. Januar 1936 zu Guatemala-Stad, ass e guatemalteekesche Jurist a Politiker.
Hie gouf den 3. September 2015, als Nofollger vum Otto Pérez Molina, deen huet missen zerécktrieden, Staatspresident vu Guatemala. Ma och hie gouf beschëllegt, zum Steierbedruchssréseau La Linea ze gehéieren, an huet dofir säin Amt just ad interim ausgefouert, well et am Dezember Neiwale gouf an de Jimmy Morales de 16. Januar 2016 als nei gewielte President vereedegt gouf.
Hie war Member vum Movimiento de Liberación Nacional, MLN), gouf 195an de Gemengerot vu Guatemala-Stad gewielt, a war vun 1966 bis 1970 Deputéierte fir den MLN am guatemalteekesche Parlament.
1970 bis 1974 war hien Educatiounsminister. Dono war hien, bis 1980, Ambassadeur bei de Vereenten Natiounen, zu New York an zu Genf.